Diari Oficial de la Generalitat Valenciana


Sumari del DOGV 7207, del 05-02-2014 (2014/856)

Notificació de la sentència dictada en el juí verbal número 808/2011.
---------------------------------------------------------------------

### Dades del document

Número de DOGV
:   7207

Data del DOGV
:   05-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/856


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el juí verbal número 808/2011. [2014/856]  
Juí verbal 000808/2011  
De: Josefa Zaragozá Castell.  
Procuradora: María Mercedes Cruz Sorribes.  
Contra: Juan Manuel Redó Rosich, José Domingo Llorens Febrer, Ana Quixal Martínez, Vicente Querol Gumbau i Leocadia Omedes Quixal.  
Procuradora: Alicia Ballester Ferreres.  
En este procediment verbal, seguit a instàncies de Josefa Zaragozá Castell contra Juan Manuel Redó Rosich, José Domingo Llorens Febrer, Ana Quixal Martínez, Vicente Querol Gumbau i Leocadia Omedes Quixal, s'ha dictat la sentència que, literalment, diu així:  
  
«Sentència número 34/2013   
Vinaròs, 15 d'abril de 2013  
Elena Zabalza Sánchez, jutgessa titular del Jutjat de Primera Instància i Instrucció número 2 d'esta capital i partit, he vist estes actuacions de juí verbal, seguides amb el número 808/2011, entre la demandant Josefa Zaragozá Castell, representada per la procuradora María Mercedes Cruz Sorribes i assistida de la lletrada Begoña Querol Mestre, i la part demandada, Juan Manuel Redó Rosich, representat per la procuradora Alicia Ballester Ferreres i assistit del lletrat Francisco José Borrás Bayarri, i els codemandats José Domingo Llorens Ferrer, Ana Quixal Martínez, Vicente Querol Gumbau i Leocadia Omedes Quixal, declarats en rebel·lia per no comparéixer a l'acte del juí de forma deguda.   
  
Dispositiva  
Estime parcialment la demanda interposada per la procuradora María Mercedes Cruz Sorribes, en nom i representació de Josefa Zaragozá Castell; declare el dret real de servitud de pas d'ús no permanent amb l'amplària necessària per a poder realitzar les labors agrícoles de la parcel·la 76, a través i sobre la parcel·la cadastral número 77, polígon 8, sítia a Càlig, partida los Matamoros, propietat de Juan Manuel Redó Rosich, transcorrent la servitud segons s'exposa en l'informe pericial aportat per la part actora en la seua pàgina 3, i s'arreplega en el fet tercer de la demanda, i s'ordena la seua inscripció registral en el Registre de la Propietat de Vinaròs, com a càrrega en l'assentament del predi servent i com a qualitat del predi dominant. S'establix, com a indemnització a favor de la demandada per la constitució de la servitud de pas sobre la seua finca, la suma de 500 euros.   
  
Cada part ha de pagar les costes causades a instàncies seues i les comunes a mitges.  
Expediu i uniu un certificat d'esta resolució a les actuacions, i incloeu l'original en el llibre de sentències.  
  
Notifiqueu esta resolució a les parts d'este expedient, i feu-los saber que en contra es pot interposar un recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne dins del termini de 20 dies hàbils comptadors des de l'endemà de la notificació d'aquella. En la interposició del recurs, l'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, tal com preveu l'article 458 de la Llei d'Enjudiciament Civil, després de la reforma feta per la Llei 37/2011, de 10 d'octubre, de Mesures d'Agilització Processal.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent haurà de constituir un depòsit de 50 euros, el qual s'haurà de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Esta és la meua sentència, que dispose, mane i firme Elena Zabalza Sánchez, jutgessa titular del Jutjat de Primera Instància i Instrucció número 2 de Vinaròs i partit. En done fe.  
Publicació. La sentència anterior va ser llegida i publicada per la jutgessa que la subscriu, mentres celebrava audiència pública el dia de la seua data. En done fe.»  
I atés que la persona demandada, Ana Quixal Martínez, es troba en parador desconegut, expedisc este edicte a fi que li valga de notificació de forma deguda.  
  
Vinaròs, 16 d'abril de 2013.- El secretari judicial: Sebastián Juan Roso Pablo.